ബ്രിട്ടീഷ് പാര്ലമെന്റില് ഇന്ത്യക്കെതിരെ ആഞ്ഞടിച്ച് ഒരു സംഘം എം പി മാര് ഇന്ത്യയുടെയും പാക്കിസ്ഥാന്റെയും ആഭ്യന്തരകാര്യമെന്ന് മന്ത്രി ഇത് അനുവദിക്കില്ലെന്ന് ഇന്ത്യയുടെ മുന്നറിയിപ്പ് ബ്രി ട്ടീഷ് പാര്ലമെന്റിലെ ഒരു സര്വ്വകക്ഷി സംഘം കാശ്മീരിലെ മനുഷ്യാവകാശത്തെ കുറിച്ച് ഒരു പ്രമേയം ഇന്നലെ ജനപ്രതിനിധി സഭയില് അവതരിപ്പിച്ചു. ഇന്ത്യ ഇതിനെതിരെ കടുത്ത പ്രതിഷേധം അറിയിക്കുകയും ചെയ്തിട്ടുണ്ട്. ഉന്ത്യയുടെ പരമാധികാരത്തിന് കീഴിലുള്ള ഒരു പ്രദേശത്തെ സംബന്ധിച്ച കാര്യങ്ങള് ഏത് ഫോറത്തില് ചര്ച്ച ചെയ്യണമെങ്കിലും അതിന് ശക്തമായ തെളിവുകള് കൂടി ഹാജരാക്കേണ്ടതായിട്ടുണ്ട് എന്നാണ് ഇന്ത്യ ഇതിനോട് പ്രതികരിച്ചത്. പാര്ലമെന്റ് അംഗങ്ങള് അവതരിപ്പിച്ച പ്രമേയത്തിനോടുള്ള പ്രതികരണമായി ഫോറിന്, കോമണ്വെല്ത്ത് ആന്ഡ് ഡെവെലപ്മെന്റ് ഓഫീസിലെ ഏഷ്യന് കാര്യങ്ങളുടെ മന്ത്രിയായ അമന്ഡ മില്ലിങ് പ്രതികരിച്ചത് ബ്രിട്ടന്റെ ഔദ്യോഗിക നിലപാട് വ്യക്തമാക്കിയായിരുന്നു. കാശ്മീര് പ്രശ്നം ഇന്ത്യയും പാക്കിസ്ഥാനുമായുള്ള പ്രശ്നമാണെന്നാണ് ഇതിനോടുള്ള ബ്രിട്ടന്റെ നിലപാട്. അത് ഉഭയകക്ഷി ചര്ച്ചകളിലൂടെ പരിഹരിക്കപ്പെടണം, അമന്ഡ വ്യക്തമാക്കി. കാശ്മീരിലെ പ്രശ്നങ്ങള് സര്ക്കാര് ഗൗരവകരമായി തന്നെ എടുക്കുകയാണെന്നും എന്നാല്, ഇത് ഇരു രാജ്യങ്ങളും ചേര്ന്ന് പരിഹരിക്കേണ്ട ഒന്നാണെന്നും അവര് പാര്ലമെന്റില് പ്രസ്താവിച്ചു. ഇക്കാര്യത്തില് മധ്യസ്ഥം വഹിക്കുവാനോ അല്ലെങ്കില് ഏതെങ്കിലും നിര്ദ്ദേശങ്ങള് മുന്നോട്ട് വയ്ക്കുവാനോ ബ്രിട്ടന് ഉദ്ദേശിക്കുന്നില്ലെന്നും അവര് പറഞ്ഞു. ചര്ച്ചകള്ക്കിടയില് ചില എം പി മാര് ഉപയോഗിച്ച ഭാഷയോടുള്ള അതൃപ്തി അമന്ഡ രേഖപ്പെടുത്തുകയും ചെയ്തു. പ്രത്യേകിച്ചും പാക് വംശജനായ ലേബര് എം പി നാസ് ഷായുടെ വാക്കുകളാണ് അമന്ഡയുടെ അതൃപ്തിക്ക് ഇടയാക്കിയത്. അതേസമയം ഇന്ത്യന് പ്രധാനമന്ത്രിക്കെതിരെ ഉയര്ന്ന വിമര്ശനങ്ങളോടുള്ള പ്രതിഷേധം രേഖപ്പെടുത്തിയ ഇന്ത്യന് ഹൈക്കമ്മീഷന് വക്താവ് കാശ്മീര് ഇന്ത്യയുടെ അവിഭാജ്യഘടകമാണെന്നത് ഉറപ്പിച്ചു പറഞ്ഞു. മഹത്തരമായ ജനാധിപത്യം എന്നും ഉയര്ത്തിപ്പിടിച്ചിട്ടുള്ള ബ്രിട്ടീഷ് പാര്ലമെന്റ് പോലുള്ള ഒരിടത്ത് വ്യക്തമായ തെളിവുകള് ഒന്നുമില്ലാതെ ഇത്തരത്തിലുള്ള ചര്ച്ചകള് ഉണ്ടായത് ഖേദകരമാണെന്നും ഹൈക്കമ്മീഷന് വക്താവ് പറഞ്ഞു. 2020 മാര്ച്ചില് നടക്കാനിരുന്ന ഈ ചര്ച്ച കോവിഡ് പ്രതിസന്ധിമൂലം നീട്ടിവയ്ക്കുകയായിരുന്നു. പാക് അധിനിവേശ കാശ്മീര് സന്ദര്ശിച്ച ലേബര് എം പി ഡെബ്ബീ അബ്രഹാംസ് ആണ് പ്രമേയം അവതരിപ്പിച്ചത്. എന്നാല്, സമാധാനം കാംക്ഷിക്കുന്ന കാശ്മീരികള്ക്കായി മനുഷ്യാവകാശങ്ങള് അടിസ്ഥാനമാക്കിയാണ് താന് പ്രമേയം അവതരിപ്പിക്കുന്നതെന്ന് ഡെബ്ബി പറഞ്ഞു. ഇത് ഏതെങ്കിലും രാജ്യത്തിന് അനുകൂലമായൊ പ്രതികൂലമായോ അല്ല എന്നും അവര് പറഞ്ഞു. വിവിധ പാര്ട്ടികളില് നിന്നും എം പിമാര് പങ്കെടുത്ത ചര്ച്ചയില് മറ്റൊരു ലേബര് എം പിയായ ബാരി ഗാര്ഡിനര് മേഖലയില് പാക്കിസ്ഥാന് നടത്തുന്ന ഭീകരപ്രവര്ത്തനങ്ങളില് ഊന്നിയായിരുന്നു സംസാരിച്ചത്. തൊട്ടടുത്തുള്ള അഫ്ഗാനിസ്ഥാനുമായാണ് പാക് അധിനിവേശ മേഖലയെ അദ്ദേഹം താരതമ്യപ്പെടുത്തിയത്. വര്ഷങ്ങളായി പാക്കിസ്ഥാന് താലിബാന് നേതാക്കള്ക്ക് അഭയം നല്കുകയാണെന്നും പാക് ചാരസംഘടനയായ ഐ എസ് ഐ ഭീകരക്ക് വേണ്ട പല സഹായങ്ങളും ചെയ്യുകയാണെന്നും അദ്ദേഹം കുറ്റപ്പെടുത്തി. കണ്സര്വേറ്റീവ് പാര്ട്ടി എം പി മാരായ ബോബ്ബ് ബ്ലാക്ക്മാനും തെരേസ വില്ലിയേഴ്സും ചര്ച്ചയില് പങ്കെടുത്തു സംസാരിക്കവേ ഇന്ത്യന് ജനാധിപത്യത്തിലുള്ള വിശ്വാസം ഉറച്ചതാണെന്നു പറഞ്ഞു. കാശ്മീരിലെ തദ്ദേശ സ്ഥാപനങ്ങളിലേക്കുള്ള തെരഞ്ഞെടുപ്പ് കോവിഡ് പ്രതിസന്ധിയിലും പൂര്ത്തിയാക്കിയതിനെ കുറിച്ചും അവര് എടുത്തു പറഞ്ഞു. Stories you may Like